Cucur Gunung Kecil Sumatera (burung)

Category:Articles with 'species' microformats

Burung Cucur Gunung Kecil Sumatera (Batrachostomus poliolophus) atau Burung segan Sumatera ialah burung nokturnal dalam keluarga Podargidae. Ia adalah endemik di Sumatera, Indonesia.

 Penerangan 
Cucur Gunung Kecil Sumatera mempunyai paruh yang besar dan melengkung dengan warna perang muda hingga kuning jerami. Mukanya dihiasi dengan bulu kejur, terutamanya di dahi dan bulu susup telinga. Ia boleh dibezakan daripada segan lain melalui ekornya, yang jauh lebih pendek berbanding sayapnya. Ia dwibentuk secara seksual. Jantan kebanyakannya berwarna perang gelap kusam dengan beberapa bintik hitam dan mempunyai bulu leher putih hingga pucat. Bahagian bawahnya berwarna perang muda dengan sorot hitam. Corak tompok-tompok putih kuning menutupi leher depan, kadang-kadang memanjang ke dada dan perut. Buluan betina kebanyakannya berwarna perang kemerah-merahan dengan sorotan hitam samar. Tidak seperti jantan, bahagian bawah betina umumnya mempunyai warna yang serupa dengan sayapnya. Bulu susup besar dan bahagian atas dada kadangkala bertompok-tompok putih. Corak pada leher betina berlain-lainan, tetapi secara amnya serupa dengan jantan.

 Taksonomi 
Spesies ini adalah salah satu daripada dua belas yang lain dalam genusnya. Genus Batrachostomus adalah salah satu daripada tiga dalam keluarga frogmouth (Podargidae). Nama genus berasal dari bahasa Yunani untuk katak (batrakhos) dan mulut (stoma). Poliolophus ialah bahasa Yunani untuk "jambul kelabu".

Cucur Gunung Kecil Borneo pernah dianggap sebagai spesies yang sama dengan spesies ini sebagai Cucur Gunung Kecil.Thomas), Holyoak, D. T. (David (2001). 

 Habitat dan Taburan 
Spesies tersebut berasal dari pergunungan Barisan di Sumatera.International), BirdLife International (BirdLife (2016-10-01).  Ia diketahui mendiami hutan tropika tanah rendah dan pergunungan dengan ketinggian antara 600 hingga 1200 meter.Thomas), Holyoak, D. T. (David (2001). 

 Tingkah laku 
Oleh kerana jarang ditemui dan sifat nokturnalnya, penerbitan pemerhatian tingkah laku spesies tersebut sangatlah sedikit.

 Vokalisasi 
Seruan spesies tersebut telah digambarkan sebagai siulan beralun disertai dengan 5-7 bunyi (“wa”) dengan rani menurun. Seruan lain termasuklah bunyi “weeeow” yang berulang dan goyah, serta bunyi siul nada tinggi yang berulang (“tsiutsiu”).Thomas), Holyoak, D. T. (David (2001).  Sesetengah sumber menerangkan seruan ini mempunyai sifat mirip bunyi semput atau asma.1918-, Marshall, Joe Truesdell (1978), Systematics of smaller Asian night birds based on voice, University of South Florida, OCLC 4040826, retrieved 2021-11-13{{citation}}: CS1 maint: numeric names: authors list (link)
Category:CS1 maint: numeric names: authors list

 Diet 
Spesies tersebut diketahui memakan serangga seperti cengkerik dan kumbang kecil.Thomas), Holyoak, D. T. (David (2001). 

 Pembiakan 
Sarang Cucur Gunung Kecil Sumatera digambarkan kecil berbanding saiz burung dewasanya. Bahan utama yang digunakan dalam pembinaan sarang ialah bulu gebu induk, serta bahan organik seperti kulampair atau lumut. Sangkaknya terdiri daripada telur putih tunggal berbentuk bujur.Thomas), Holyoak, D. T. (David (2001).  Spesies tersebut mempunyai masa penjanaan selama 7.5 tahun.International), BirdLife International (BirdLife (2016-10-01). 

 Ancaman dan Pemuliharaan 
Cucur Gunung Kecil Sumatera disenaraikan sebagai Hampir Terancam menurut IUCN. Walaupun populasi global belum lagi diukur, ia disyaki menurun pada kadar yang sederhana. Ancaman utama spesies tersebut ialah kehilangan habitat yang disebabkan oleh penebangan hutan tanah pamah di Sumatera. Perkara ini tidak menjadi isu dalam hutan pergunungan yang mempunyai ketinggian yang lebih tinggi yang membentuk sebahagian daripada habitatnya.International), BirdLife International (BirdLife (2016-10-01). 

 Rujukan 

Kategori:Batrachostomus